62022TJ0082_INF
A Törvényszék (hetedik tanács) 2023. február 15‑i ítélete –Bambu Sales kontra EUIPO (BAMBU)
(T‑82/22. sz. ügy) (
1
)
„Európai uniós védjegy – A BAMBU európai uniós szóvédjegy bejelentése – Feltétlen kizáró okok – Leíró jelleg – Az (EU) 2017/1001 rendelet 7. cikke (1) bekezdésének b) és c) pontja”
1.
Európai uniós védjegy – Az európai uniós védjegy meghatározása és megszerzése – Feltétlen kizáró okok – Kizárólag olyan megjelölésekből vagy jelzésekből álló védjegyek, amelyek valamely áru vagy szolgáltatás jellemzőinek leírására szolgálhatnak – Megjelölés leíró jellegének értékelése – Szempontok
(2017/1001 európai parlamenti és tanácsi rendelet, 7. cikk, (1) bekezdés, c) pont, és 2. cikk)
(lásd: 12–15., 17–19., 24. pont)
2.
Európai uniós védjegy – Az európai uniós védjegy meghatározása és megszerzése – Feltétlen kizáró okok – Kizárólag olyan megjelölésekből vagy jelzésekből álló védjegyek, amelyek valamely áru vagy szolgáltatás jellemzőinek leírására szolgálhatnak – Célkitűzés – A rendelkezésre állás követelménye
(2017/1001 európai parlamenti és tanácsi rendelet, 7. cikk, (1) bekezdés, c) pont)
(lásd: 16. pont)
3.
Európai uniós védjegy – Az európai uniós védjegy meghatározása és megszerzése – A lajstromozásnak a 2017/1001 rendelet 7. cikkének (1) bekezdésében felsorolt feltétlen kizáró okok egyikére alapított megtagadása – Elégséges jelleg
(2017/1001 európai parlamenti és tanácsi rendelet, 7. cikk, (1) bekezdés)
(lásd: 36. pont)
4.
Európai uniós védjegy – Az európai uniós védjegy meghatározása és megszerzése – Feltétlen kizáró okok – Kizárólag olyan megjelölésekből vagy jelzésekből álló védjegyek, amelyek valamely áru vagy szolgáltatás jellemzőinek leírására szolgálhatnak – BAMBU szóvédjegy
(2017/1001 európai parlamenti és tanácsi rendelet, 7. cikk, (1) bekezdés, c) pont)
(lásd: 33., 37–41. pont)
Rendelkező rész
1)
A Törvényszék az Európai Unió Szellemi Tulajdoni Hivatala (EUIPO) első fellebbezési tanácsa 2021. december 16‑i határozatát (R 1702/2020‑1. sz. ügy) hatályon kívül helyezi az alábbi árukra vonatkozó részében: dohány és más növényi alapú anyagok lenyelésére és belélegzésére szolgáló gőzölők; elektronikus gőzölők, nevezetesen elektromos cigaretták és elektromos gőzölők dohányosok részére, a hagyományos cigarettát kiváltó használatra; üresen árult gőzölőpatronok dohányosok részére; szivarvágók; elektromos cigaretták; elektromos szivarok; elektronikus cigaretták; üresen árult utántöltő patronok elektronikus cigarettákhoz; elektronikus szivarok; vízipipa alkatrészek, nevezetesen csövek; folyékony gázzal töltött cilinderek öngyújtókhoz; árucikkek dohányosok részére, nevezetesen fedeles fém zsebdobozok cigarettavégek tárolására; dohánypipa‑tisztítók; pipatisztítók.
2)
A Törvényszék a keresetet ezt meghaladó részében elutasítja.
3)
A Bambu Sales, Inc. és az EUIPO maguk viselik saját költségeiket.
(
1
)	HL C 148., 2022.4.4.